
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53
www.zlatograd.bg;  e-mail:  ObA-zlatograd@zlatograd.bg

изх. № …………………………………………………..
ДО 
ОБЩИНСКИ СЪВЕТ
ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград
Относно:  Приемане на Наредба за реда и условията за  управление и разпореждане с общински жилища на територията на Община Златоград  

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

1. Причини и мотиви за приемане на настоящата наредба:

С Наредба за реда и условията за управление и разпореждане с общински жилища на територията на Община Златоград (Наредбата за общинските жилища) се уреждат отношенията, които са свързани с реда и условията за установяване на жилищни нужди и за настаняване под наем, в резервни и във ведомствени жилища. Причините, които налагат приемането на Наредбата са необходимостта да бъдат прецизирани условията и редът за установяване на жилищни нужди и за настаняване под наем, в резервни и във ведомствени жилища, както и с разпореждането с общинските жилища, съобразно нормативните актове от по-висока степен – закони, като са дадени указания за същите в Одитен доклад № 0500300821 за извършен одит от Сметна Палата на Община Златоград, Област Смолян за периода от 01.01.2019г. до 31.12.2020г.
2. Цели, които се поставят с приемане на новата наредба:

Проектът на наредбата има за цел въвеждане на по-точна и ясна формулировка на понятията, както и постигане на пълнота в регламентацията на обществените отношения, предмет на Наредбата. Цели усъвършенстване на уредбата в частта за отдаване под наем на жилища на лица, връчване на заповедите на кмета на общината за настаняване и изземване на общински жилища, определяне кръга на лицата за настаняване в резервни жилища, продажба на общински жилища, настаняване в свободни общински жилища, за настаняване в които няма нуждаещи се граждани, отговарящи на условията на чл.43 и чл.45 от ЗОС.
3. Очаквани резултати от приемане на новата наредба:

Създаване на ясни правила и достъпна информация за отношения които са свързани с реда и условията за установяване на жилищни нужди и за настаняване под наем, в резервни и във ведомствени жилища, както и с разпореждането с общински жилища в Община Златоград. Целесъобразно и законосъобразно управление и разпореждане с общинските жилища в Община Златоград.
4. Финансови средства, необходими за прилагане на новата наредба:

Прилагането на предлаганият Проект на Наредба за реда и условията за управление и разпореждане с общински жилища  на територията на Община Златоград не изисква финансови средства.
5. Анализ за съответствие с правото на Европейския съюз

Правно основание за приемане на Наредба за реда и условията за управление и разпореждане с общински жилища на територията на Община Златоград е чл. 45а  и чл.47 от ЗОС. Предлаганият проект на Наредба за общинските жилища е съобразен с нормативните актове от по-висока степен (ЗОС, ЗМСМА, ЗС, ГПК и АПК), които от своя страна са в съответствие с Европейското законодателство.

 На основание чл. 26, ал.2, ал.3 и ал.4 от Закона за нормативните актове и чл.77 от Административно-процесуалния кодекс, проекта на Наредба, ведно с мотивите, е публикуван на интернет страницата на Община Златоград: www.zlatograd.bg на 19.01.2024 г. В едномесечен срок от публикуването заинтересованите лица са имали възможност да депозират писмени предложения, да изразят мнения и препоръки по проектите на e-mail: ObA-zlatograd@zlatograd.bg или на адрес: гр. Златоград, ул. „Стефан Стамболов” № 1, партерен етаж, в Центъра за информационно и административно обслужване, в рамките на работното време от 8.30 до 17.30 часа.

Общественото обсъждане е проведено на 21.02.2024г. от 16,30 часа. В законоустановения нормативен срок от публикуването на проекта на Наредба, не са депозирани писмени предложения, мнения и препоръки.   


Предвид гореизложеното, предлагам на Общинския съвет,  да приеме следното  
РЕШЕНИЕ

На основание чл. 21, ал. 2 от Закона за местното самоуправление и местната администрация, чл. 8, ал. 2 от Закона за общинската собственост и във връзка с чл. 76, ал. 3 и чл. 79 от Административно процесуалния кодекс, във връзка с чл. 26 и чл. 28 от Закона за нормативните актове, Общински съвет – Златоград
Р Е Ш И
Приема Наредба за реда и условията за  управление и разпореждане с общински жилища на територията на Община Златоград, неразделна част от настоящото решение.
С уважение,

МИРОСЛАВ ЯНЧЕВ

Кмет на Община Златоград

Изготвил:
 Златка Цекова

Директор АПО, ОС и З,, той и юрисконсулт



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

